Jaffakeksi

Jaffakeksi () on keksi, joka koostuu suklaakuorrutteesta, appelsiinin makuisesta marmeladista ja kakkupohjasta. Jaffakeksien valmistuksen aloitti vuonna 1927 brittiläinen McVitie and Price, mutta se ei rekisteröinyt nimeä Jaffa Cakes tavaramerkiksi, jolloin muutkin valmistajat voivat myydä niitä sillä nimellä.

Nykyään jaffakeksejä valmistetaan erimakuisina  ja myös erimuotoisina, esimerkiksi suklaapatukkana. Fazer myy Suomessa jaffakeksejä appelsiinin makuisten lisäksi tällä hetkellä myös Julia-karkin makuisena, Jim-suklaapatukan makuisena, Tutti Frutti -karkin makuisena, Vihreät kuulat -karkin makuisena, maitosuklaa-mansikan makuisena, aarrearkku karkkipussi makuisena, passion makuisena,sitruuna makuisena sekä omena-kanelin makuisena. Keksien makuvalikoima vaihtelee kausittain.

Jaffakeksejä valmistavat useat keksitehtaat ympäri maailman, ja niitä myydään monilla merkeillä, myös monien vähittäiskauppojen omilla merkeillä. LU myy jaffakeksejä myös nimellä Pim’s, Lidl myy niitä merkillä Sondey. Britanniassa jaffakeksejä myydään ainakin merkeillä Asda, Bahlsen Messino, Marks & Spencer, McVitie’s, Aldi Belmont, Tesco, Morrisons, Sainsbury’s ja Cadbury.

McVitie’s joutui Britanniassa 1990-luvulla oikeustaisteluun siitä, ovatko Jaffa Cakes -nimiset tuotteet keksejä (biscuit) vai alempaan arvonlisäverokantaan lukeutuvia kakkuja (cake). Yritykselle edullisempi kakku-tulkinta voitti.

Lähteet

Aiheesta muualla 

Keksit